b'\n_START_ARTICLE_\nIn\xc5\xbeenirska akademija Slovenije\n_START_PARAGRAPH_\nIn\xc5\xbeenirska akademija Slovenije (kratica IAS) je nacionalna akademija, ki zdru\xc5\xbeuje voljene \xc4\x8dlane iz tehni\xc5\xa1kih ved javne raziskovalne sfere, gospodarstva in tehnolo\xc5\xa1kega razvoja. IAS in SAZU sta edini slovenski nacionalni akademiji._NEWLINE_Predhodnik IAS je bilo dru\xc5\xa1tvo SATENA. Dr\xc5\xbeavni zbor Republike Slovenije je Zakon o In\xc5\xbeenirski akademiji Slovenije (ZIAS) sprejel na svoji seji 23. novembra 2006. Ustanovitelji so se zgledovali po ameri\xc5\xa1ki Nacionalni in\xc5\xbeenirski akademiji (NAE), ki je bila ustanovljena leta 1964._NEWLINE_Prvi predsednik In\xc5\xbeenirske akademije Slovenije je bil Janez Peklenik. Med soustanovitelji IAS sta \xc5\xa1e Matja\xc5\xbe Gams in Franc Vodopivec. Trenutni predsednik je Stane Pejovnik.'